
转讜住驻讜转



诪讛 转讞讬诇转讛 拽诇驻讬 讗讜专讬诐 讜转讜诪讬诐. 讛讗 讚讗诪专 讘专讬砖 讛讚专 (注讬专讜讘讬谉 讚祝 住讙.) 讙讘讬 讬讛讜砖注 讚诇讗 讗砖讻讞谉 讚讗讬爪讟专讬讱 诇讬讛 诇讗诇注讝专 诇砖讗讜诇 讘讗讜专讬诐 讜转讜诪讬诐 诇讗讜 讗讞诇讜拽转 讛讗专抓 拽讗诪专 讚讙讝讬专转 讛讻转讜讘 讛讬讗 讗诇讗 讘砖讗专 讚讘专讬诐 讛爪专讬讻讬诐 诇砖讗讜诇 讘讗讜专讬诐 讜转讜诪讬诐 砖讛讬讛 谞讙诇讛 诇讜 讘谞讘讜讗讛: 讗讬砖 讜讗砖讛 讗转讛 诪讜爪讬讗 诇砖注专讬讱. 讛讻讗 诇讗 讞砖讬讘 注讬专 讗讬砖 讜讗祝 注诇 讙讘 讚讘驻' 讗诇讜 讚讘专讬诐 (驻住讞讬诐 讚祝 住讜: 讜砖诐 讜讚祝 注讜.) 讙讘讬 驻住讞 讘讟讜诪讗讛 讗诪专 讗讬砖 谞讚讞讛 讜讗讬谉 爪讬讘讜专 谞讚讞讬诐 讜讗驻讬诇讜 讻诇 讛注讬专 讟诪讗讛 谞讚讞讬诐 诇驻住讞 砖谞讬 注讚 讚讗讬讻讗 专讜讘 讬砖专讗诇 砖讗谞讬 讛讻讗 诪砖讜诐 讚诪爪讬谞讜 砖讞讬诇拽 讛讻转讜讘 讘讬谉 讬讞讬讚讬诐 诇诪专讜讘讬诐 讻诪讜 讘讬谉 注讬专 讛谞讚讞转 诇讬讞讬讚: 讗讬谉 讛讘讜专 诪转诪诇讗 诪讞讜诇讬讬转讜. 驻''讛 讻讙讜谉 讗诐 注拽专 讞讜诇讬讗 诪讘讜专 注诪讜拽 讜讞讝专 讜讛砖诇讬讻讜 诇转讜讻讜 讗讬谉 讛讘讜专 诪转诪诇讗 诪诪谞讛 讜诇讗 讬转讻谉 讚讗诪专讬谞谉 讘驻' 讛专讜讗讛 (讘专讻讜转 讚祝 谞讟.) 讻砖谞讟诇 讛拽讘''讛 讘' 讻讜讻讘讬诐 诪讻讬诪讛 讜讛讘讬讗 诪讘讜诇 诇注讜诇诐 讜诪讬诇讗 讛谞拽讘 诪注砖 讜驻专讬讱 讜诇讬诪诇讬讬讛 诪讚讬讚讬讛 讜诪砖谞讬 讗讬谉 讛讘讜专 诪转诪诇讗 诪讞讜诇讬讬转讜 讜讬''诪 讚拽专拽注 砖专讙讬诇讬谉 诇讛谞讬讞 注诇 砖驻转 讛讘讜专 拽讜专讬谉 讞讜诇讬讗 讻讬 讛讛讬讗 讚转谞谉 (注讬专讜讘讬谉 讚祝 驻讙:) 讞讜诇讬讬转 讛讘讜专 讜讛住诇注 砖讛诐 讙讘讜讛讬诐 注砖专讛 讜拽讗诪专 讗讬谉 讛讘讜专 诪转诪诇讗 诪讗讜转讛 讞讜诇讬讗 讜专''转 驻讬专砖 诪讞讜诇讬讬转讜 讛讬讬谞讜 诪诪拽讜专讜 讚讗讬谉 诪转诪诇讗 讛讘讜专 诪讬诐 诪诪拽讜专 谞讘讬注转讜 讜讻谉 诪讜讻讞 讘诪讚专砖 讚讗诪专 讗讬谉 讛讘讜专 诪转诪诇讗 诪讞讜诇讬讬转讜 讗诇讗 讗诐 讻谉 诪诪砖讬讻讬谉 诇讜 诪讬诐 诪诪拽讜诐 讗讞专:

专讘讬谞讜 讞谞谞讗诇

讜讻专' 讛讜砖注讬讗 讚讗诪专 讜讛讜爪讗转 讗转 讛讗讬砖 讛讛讜讗 讗讜 讗转 讛讗砖讛 讛讛讬讗 讗砖专 注砖讜 讗转 讛讚讘专 讛专注 讛讝讛 讗诇 砖注专讬讱 讗转 讛讗讬砖 讗讜 讗转 讛讗砖讛 讗讬砖 讗讜 讗砖讛 讗转讛 诪讜爪讬讗 诇砖注专讬讱 讜讗讬 讗转讛 诪讜爪讬讗 讻诇 讛砖讘讟 讻讜诇讜 讗诇 砖注专讬讱. 专讘 诪转谞讛 讗讜拽诪讛 诇诪转谞讬转讬谉 讘谞砖讬讗 砖讘讟 砖讞讟讗 砖谞讬讚讜谉 讘砖讘注讬诐 讜讗讞讚. 讜注讜诇讗 讗诪专 专' 讗诇注讝专 讗讜拽诪讛 讘讘讗讬谉 注诇 注住拽 谞讞诇讜转. 讜讻谉 诪驻讜专砖 讘讬专讜砖诇诪讬 讘讞讜专砖 砖讘讬谉 砖谞讬 砖讘讟讬诐 讛讬讗 诪转谞讬转讗. 驻讬' 讞讜专砖 讬注专:



讜诇讗 讗转 谞讘讬讗 讛砖拽专 讗诇讗 讘注"讗 讗转讬讗 讛讝讚讛 讛讝讚讛. 讻转讬讘 讘谞讘讬讗 讛砖拽专 讘讝讚讜谉 讚讘专讜 讛谞讘讬讗 讜讘讝拽谉 诪诪专讗 (讘拽讟诇讗 讻转讬讘讗 讻转讬讘 讜注砖讬转 注"驻 讛讚讘专 讜讛讗 讛讝讚讛 讻讬 讻转讬讘讗 讜讛诪专讗转讜 讛讬讗 讘注"讗) 讗讘诇 讛专讬讙转讜 讘讻"讙 讛讬讗 讜诪砖谞讬 专讬砖 诇拽讬砖 讗诇讗 讚讘专 讚讘专 讙诪专 讘谞讘讬讗 讛砖拽专 讻转讬讘 讗砖专 讬讚讘专 讛谞讘讬讗 讜讘讝拽谉 诪诪专讗 讻转讬讘 讻讬 讬驻诇讗 诪诪讱 讚讘专 诇诪砖驻讟. 讜讗拽砖讬谞谉 讜诇讬讛讚专 讝拽谉 诪诪专讗 讜诇讬讙诪专 讛讝讚讛 讛讝讚讛 诪谞讘讬讗 讛砖拽专 诪讛 讝讛 讘注"讗 讗祝 讝讛 讘注"讗 讜驻专拽讬谞谉 讚讘专 讚讘专 讙诪讬专 讚讗讬讻讗 诇诪讬诪专 诪讜驻谞讛 讛讜讗 讛讝讚讛 讛讝讚讛 诇讙讜驻讬讛 讘讗:



讜诇讗 讗转 讻讛谉 讙讚讜诇 讗诇讗 讘注"讗 诪谞讗 诇谉 讻讚转谞讬讗 讗转 讛讚讘专 讛讙讚讜诇 讚讘专讬讜 砖诇 讙讚讜诇 驻讬' 讻诇 讚讘专 讘讚讬谞讬 谞驻砖讜转 砖诇 讻讛谉 讙讚讜诇 诇讗 讬讛讬讜 讗诇讗 讘讘"讚 讛讙讚讜诇:



讘注讬 专' 讗诇注讝专 砖讜专 砖诇 讻"讙 讘讻诪讛 诪讚讻转讬讘 讜讙诐 讘注诇讬讜 讬讜诪转 诇诪讬转转 讘注诇讬诐 讚讬讚讬讛 诪讚诪讬谞谉 诇讬讛 讘注"讗 讗讜 诇诪讬转转 讘注诇讬诐 讘注诇诪讗 诪讚诪讬谞谉 诇讬讛 讘讻"讙 讜诇讗 讗讬驻砖讬讟讗 讜诪讚讘注讬 砖讜专 诪讻诇诇 讚诪诪讜谞讜 (驻砖讬讟讗) 诇讬讛 讚诇讗讜 讘诪讬转讛 讚讬讚讬讛 讚诪讬 讗诇讗 讻诪诪讜谞讗 讚注诇诪讗:



讗讬谉 诪讜爪讬讗讬谉 诇诪诇讞诪转 讛专砖讜转 讻讜'. 诪谞讗 诇谉 讗"专 讗讘讛讜 讚讗诪专 拽专讗 讜诇驻谞讬 讗诇注讝专 讛讻讛谉 讬注诪讜讚 讜砖讗诇 诇讜 讜讙讜' 讛讜讗 讝讛 诪诇讱 讜讻诇 讬砖专讗诇 讗转讜 讝讛 诪砖讜讞 诪诇讞诪讛 讜讻诇 讛注讚讛 讝讜 讛住谞讛讚专讬谉 讜讚讞讬谞谉 讛转诐 诇住谞讛讚专讬谉 讛讜讗 讚讗转讗 讚讗诪专 专讞诪谞讗 讚诇讬砖讬讬诇讜 讘讗讜专讬诐 讜转讜诪讬诐 讗诇讗 讻讬 讛讗 讻谞讜专 转诇讜讬 诇诪注诇讛 诪诪讟转讜 砖诇 讚讜讚 讻讜' 注讚 讻讬讜谉 砖注诇讛 注诪讜讚 讛砖讞专 谞讻谞住讜 讞讻诪讬 讬砖专讗诇 讗爪诇讜 讗诪专讜 诇讜 讬砖专讗诇 爪专讬讻讬谉 驻专谞住讛. 讗诪专 诇讛谉 讬诇讻讜 讜讬驻专谞住讜 讝讛 诪讝讛. 讗"诇 讗讬谉 讛拽讜诪抓 诪砖讘讬注 讗转 讗专讬 讜讗讬谉 讘讜专 诪转诪诇讗 诪讞讜诇讬讬转讜. 驻讬' 讛讞讜驻专 讘讜专 讗诐 讬讞讝讜专 讛注驻专 砖讛讜爪讬讗 诪诪谞讜 诇转讜讻讜 讗讬谞讜 诪转诪诇讗 注讚 砖转讜住讬祝 讘讜 注驻专 讗讞专 讜注讜讚 专讗讬谞讜 诪驻讜专砖 讗讬谉 讘讜专 诪转诪诇讗 诪讞讜诇讬讬转讜 诪谉





讛诪讗讬专讬

讜诇讗 谞讘讬讗 讛砖拽专 讜讛讜讗 讛诪转谞讘讗 诪讛 砖诇讗 砖诪注 讘诪专讗讛 讛谞讘讜讗讛 讗注"驻 砖诪转谞讘讗 讘砖诐 讛讗诇 讜诪讬转转讜 讘讞谞拽 讜讗诪专 砖讗讬谉 讚谞讬谉 讗讜转讜 讗诇讗 讘讘讬转 讚讬谉 砖诇 砖讘注讬诐 讜讗讞讚 讜讻谉 讻讛谉 讙讚讜诇 砖讬转讞讬讬讘 诪讬转讛 注诇 讗讬讝讛 爪讚 讗讬谉 讚谞讬谉 讗讜转讜 讗诇讗 讘砖讘注讬诐 讜讗讞讚 讜讻谉 讛讚讬谉 讘谞砖讬讗 砖讘讟 诇驻讬 诪讛 砖讬转讘讗专 讘讙诪' 砖专讘 诪转谞讛 讗诪专讛 讻谉 讜驻讬专砖 讜诇讗 讗转 讛砖讘讟 讘谞砖讬讗 砖讘讟 讜讗诪专讜 注诇讬讛 诪讞讜讜专转讗 讻专讘 诪转谞讗 讗诇讗 砖讙讚讜诇讬 讛诪讞讘专讬诐 诇讗 讛讘讬讗讜讛 讜谞专讗讛 砖诇讗 驻住拽讜 讗诇讗 讻转讬专讜抓 讗讞专讜谉 砖驻讬专砖讜讛 讘砖讘讟 砖讛讜讚讞 注诇 讛讚专讱 砖讘讗专谞讜 讜讗祝 讛注诪讚转讜 砖诇 讻讛谉 讙讚讜诇 讬转讘讗专 讘诪拽讜诐 讗讞专 砖讗讬谞讛 讗诇讗 讘讘讬转 讚讬谉 砖诇 砖讘注讬诐 讜讗讞讚:



讗讬谉 诪讜爪讬讗讬谉 诇诪诇讞诪转 讛专砖讜转 专"诇 诇讻诇 讛诪诇讞诪讜转 砖讗讬谞谉 诇讻讘讜砖 讗专抓 讬砖专讗诇 讜讛讬讗 诪诇讞诪转 砖讘注讛 注诪诪讬谉 讗讜 诪诇讞诪转 注诪诇拽 讗讜 砖讘讗讜 讛讗讜讬讘讬诐 注诇 讬砖专讗诇 诪讗讬讝讛 爪讚 砖讻诇 讗诇讜 诪诇讞诪转 诪爪讜讛 讛谉 讜讗讬谉 爪讜专讱 讘讛 诇专砖讜转 讘讬转 讚讬谉 诇讻讜祝 讗转 讛注诐 讗讘诇 砖讗专 诪诇讞诪讜转 砖讛讜讗 注讜砖讛 诪注爪诪讜 诪爪讚 讛专爪讜谉 讗讜 讻注住 讗讜讬讘 讗讜 诇讛专讞讘转 讙讘讜诇讜 讗讜 诇驻专住诐 讙讘讜专转讜 讛专讬 讗诇讜 诪诇讞诪转 讛专砖讜转 讜讗讬谉 讬讻讜诇 诇讻讜祝 讗转 讛注诐 诇爪讗转 讘讛 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚:



讜讗讬谉 诪讜住讬驻讬谉 注诇 讛注讬专 讜注诇 讛注讝专讜转 讗诇讗 讘讘讬转 讚讬谉 砖诇 砖讘注讬诐 讜讗讞讚 讜讛讜讗 砖讗诐 专爪讜 讘讬转 讚讬谉 诇讛讜住讬祝 注诇 讛注讝专讛 诪讜住讬驻讬谉 讜讘诇讘讚 讘转讞讜诐 砖讟讞讜 砖诇 讛专 讛讘讬转 讜讻谉 讬讻讜诇讬谉 诇讛讜住讬祝 讘注讬专 讬专讜砖诇讬诐 讜诇讛诪砖讬讱 讞讜诪讜转讬讛 注讚 诪拽讜诐 砖讬专爪讜 讜讚讘专 讝讛 讬转讘讗专 讘砖讘讜注讜转 砖讛讜讗 谞注砖讛 讘转讜讚讜转 讜砖讬专 讜讛讜讗 砖注讜砖讬谉 砖转讬 转讜讚讜转 讜诇讜拽讞讬谉 诇讞诐 讞诪抓 砖讘讛 讜讘讬转 讚讬谉 诪讛诇讻讬谉 讗讞专 砖转讬 转讜讚讜转 专"诇 讗讞专 诇讞诪讬讛诐 讜讻诇 讬砖专讗诇 讗讞专讬讛谉 讜讛讜诇讻讬谉 讘讻谞讜专讜转 讜砖讗专 讻诇讬 谞讙讜谉 讜讗讜诪专讬诐 诪讝诪讜专讬诐 注讚 砖诪讙讬注讬谉 诇住讜祝 讛诪拽讜诐 砖诪拽讚砖讬谉 讗讜转讜 讜讗讜讻诇讬谉 砖诐 诇讞诐 转讜讚讛 讗讞转 讜讛讗讞专 谞砖专祝 讻诪讜 砖讬转讘讗专 砖诐 讜讝讛 拽讚讜砖 砖讘转讜住驻转 讛注讬专 讜拽讚讜砖 砖讘转讜住驻转 讛注讝专讛 谞注砖讛 讘砖讬专讬 诪谞讞讛 讻诪讜 砖讗诪专讜 砖诐 诪讛 讬专讜砖诇讬诐 诪转拽讚砖 讘讚讘专 讛谞讗讻诇 讘讛 讜讗诐 讬讜爪讗 诪诪谞讛 谞驻住诇 讗祝 讛注讝专讛 转转拽讚砖 讘讚讘专 讛谞讗讻诇 讘讛 讜讗诐 讬爪讗 诪诪谞讛 谞驻住诇 讜讗讜讻诇讬谉 讘住讜祝 转讞讜诐 讛谞讜住祝 讗讜转谉 砖讬专讬 诪谞讞讛 注诇 讛讚专讱 讛讗诪讜专 讜讗诪专 注诇 转讜住驻转 讝讛 砖讗讬谞讜 谞注砖讛 讗诇讗 讘住谞讛讚专讬 讙讚讜诇讛 讜讻谉 讗诪专讜 砖诐 讘诪住讻转 砖讘讜注讜转 砖爪专讬讱 砖讬讛讗 谞注砖讛 讙诐 讻谉 注诇 驻讬 诪诇讱 讜谞讘讬讗 讜讗讜专讬诐 讬转讜诪讬诐 讜讻诇 砖诇讗 谞注砖讛 讻住讚专 讝讛 讜讘讻诇 讗诇讜 诇讗 谞转拽讚砖 讛转讜住驻转 拽讚讜砖 讙诪讜专 讜讗注"驻 砖注讝专讗 拽讚砖 讘讬转 砖谞讬 讘砖转讬 转讜讚讜转 讜诇讗 讛讬讛 砖诐 诪诇讱 讜讗讜专讬诐 讜转讜诪讬诐 诇讗 讛讬讛 讗诇讗 讝讻专 讘注诇诪讗 诇拽讚讜砖 专讗砖讜谉 讜诇讗 讘诪注砖讬讜 谞转拽讚砖讛 讗诇讗 讘拽讚讜砖 专讗砖讜谉 砖拽讚砖讛 砖诇诪讛 砖拽讚砖讛 诇砖注转讛 讜诇注转讬讚 诇讘讗 讘诪拽讜诐 讛诪拽讚砖 讜讘讬专讜砖诇讬诐 讻诪讜 砖讘讗专谞讜 讘诪住讻转 诪讙讬诇讛 讬' 讗':



讜讻谉 讗讬谉 注讜砖讬谉 注讬专 讛谞讚讞转 诇讛讬讜转诐 讘住讬讬祝 讜诪诪讜谞诐 讗讘讚 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚 讜注谞讬谞讛 砖讻砖谞讜讚注 诇讛诐 注谞讬谞讛 讚讜专砖讬谉 讜讞讜拽专讬诐 注讚 砖谞讜讚注 诇讛诐 讘讘讬专讜专 砖讞讝专讜 诇注讘讜讚讛 讝专讛 讜讻砖谞讜讚注 诇讛诐 讻谉 讘讘讬专讜专 砖讜诇讞讬诐 砖诐 砖谞讬 转诇诪讬讚讬 讞讻诪讬诐 诇讛讝讛讬专诐 讜讗诐 诇讗 砖讘讜 注讜诇讬诐 注诇讬讛诐 诇爪讘讗 注讚 砖转讘拽注 讛注讬专 讜转讻讘砖 讜讗讞"讻 诪专讘讬谉 诇讛诐 讘转讬 讚讬谞讬谉 讜讚谞讬谉 讗讜转诐 讜讗诐 谞诪爪讗讜 专讜讘谉 诪讜讚讞讬诐 诪注诇讬谉 讗讜转诐 诇讘讬转 讚讬谉 讛讙讚讜诇 讜讙讜诪专讬谉 砖诐 讗转 讚讬谞诐 讜讛讜专讙讬谉 讗讜转诐 砖诐 讘住讬讬祝 讜诪讻讬谉 谞砖讬诐 讜讟祝 砖讘讛 讘转讜讻讛 诇驻讬 讞专讘 讜诪诪讜谞诐 讗讘讚 注诇 讛讚专讻讬诐 砖讬转讘讗专 注谞讬谉 讝讛 讘诪住讻转讗 讝讜:



讜讗讬谉 注讜砖讬诐 住谞讛讚专讗讜转 诇砖讘讟讬诐 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚 讜注谞讬谉 讝讛 讛讜讗 砖住谞讛讚专讬 讙讚讜诇讛 讛讬讜 注讜诪讚讬诐 讘诪拽讚砖 讘诪拽讜诐 讛谞拽专讗 诇砖讻转 讛讙讝讬转 讜讛讬讜 砖谞讬 讘转讬 讚讬谞讬谉 注讜讚 砖诐 讗讞讚 讘驻转讞 讛注讝专讛 讜讗讞专 注诇 驻转讞 讛专 讛讘讬转 讜讻诇 讗讞讚 诪砖谞讬讛诐 砖诇 注砖专讬诐 讜砖诇砖讛 讜讻谉 讛讬讜 诪注诪讬讚讬谉 讘讻诇 注讬专 砖讬砖 讘讛 诪讗讛 讜注砖专讬诐 讗讬砖 讘讬转 讚讬谉 砖诇 注砖专讬诐 讜砖诇砖讛 讜注讜诪讚讬谉 讘砖注专 讛注讬专 讜讗诪专 砖讗讬谉 诪注诪讬讚讬谉 讘转讬 讚讬谞讬诐 讗诇讜 砖诇 注砖专讬诐 讜砖诇砖讛 讘砖讜诐 诪拽讜诐 讗诇讗 注诇 驻讬 讘讬转 讚讬谉 讛讙讚讜诇:



讜讗讬谉 注讜砖讬谉 注讬专 讛谞讚讞转 注讬专 砖注诇 讛住驻专 专"诇 转讞讜诐 讛诪讘讚讬诇 讘讬谉 讗专抓 讬砖专讗诇 诇转讞讜诐 讞讜爪讛 诇讗专抓 讻讚讬 砖诇讗 转讛讗 驻讬专爪转讛 拽讜专讗讛 诇讗讜讬讘讬诐 讜讬讘讜讗讜 讜讬讞专讬讘讜 讜诇讗 砖诇砖 专"诇 砖讗讬谉 讘讬转 讚讬谉 讗讞讚 注讜砖讛 砖诇砖 注讬专讜转 谞讚讞讜转 讚讻转讬讘 讗讞转 讜讬转讘讗专 讘讙诪' 讚讜拽讗 讝讜 讘爪讚 讝讜 讗讘诇 讘诪驻讜讝专讜转 注讜砖讬谉 讜讗祝 讝讜 讘爪讚 讝讜 讘砖转讬诐 诪讬讛讗 注讜砖讬谉 讚讻转讬讘 注专讬讱 讜讻谉 砖谞讬 讘转讬 讚讬谞讬谉 讻讙讜谉 砖诪转讜 住谞讛讚专讬谉 砖讛专讙讜 讗转 讛讗讞转 讗讜 讛砖转讬诐 讜谞转诪谞讜 讗讞专讬诐 转讞转讬讛诐 注讜砖讬谉 讗转 讛砖诇讬砖讬转 讜讬砖 讞讜诇拽讬谉 讘讝讜 讘诪拽爪转 讻诪讜 砖讬转讘讗专 讘讙诪专讗:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



注讬专 讛谞讚讞转 讬砖 诇讛 砖注讜专 诇诪讟讛 讜讬砖 诇讛 砖讬注讜专 诇诪注诇讛 讜砖注讜专讛 诇诪讟讛 注讚 诪讗讛 专"诇 砖讻诇 砖讗讬谉 砖诐 诪讗讛 讗讬砖 讗讬谞讜 谞拽专讗 注讬专 讗诇讗 讻驻专 讜讗讬谞讜 谞注砖讛 注讬专 讛谞讚讞转 讜砖注讜专讛 诇诪注诇讛 注讚 专讜讘讜 砖诇 砖讘讟 砖讻诇 砖讬砖 砖诐 专讜讘 讛砖讘讟 讗讬谞讜 注讬专 讗诇讗 讻专讱 讙讚讜诇 讜谞诪爪讗 砖注讜专讛 诪诪讗讛 注讚 专讜讘讜 砖诇 砖讘讟 讜诇讗 注讚 讘讻诇诇 讗讬专注 诪讞诇讜拽转 讘讬谉 砖讘讟 诇砖讘讟 讘注谞讬谞讬 谞讞诇转 讛讗专抓 讗讜 讘砖讘讟 注爪诪讜 讘讬谉 诪砖驻讞讛 诇诪砖驻讞讛 讚谞讬谉 讗讜转讛 讘讘转讬 讚讬谞讬谉 砖讘注讬专诐 讜讗讬谉 爪专讬讻讬谉 诇住谞讛讚专讬 讙讚讜诇讛 讻转讞诇转 讞诇讜拽转 讛讗专抓 砖讗诐 讻谉 讗祝 讗转讛 爪专讬讱 诇拽诇驻讬 讜讗讜专讬诐 讜转讜诪讬诐 讜谞讘讬讗 讜讻诇 讬砖专讗诇:



讝拽谉 诪诪专讗 讗讬谞讜 谞注砖讛 讝拽谉 诪诪专讗 注讚 砖讬诪专讛 驻讬讛诐 砖诇 住谞讛讚专讬 讙讚讜诇讛 注诇 讛讚专讱 砖讘讬讗专谞讜 注谞讬谞讜 诇诪注诇讛 砖讬讞诇讜拽 注诪讛诐 讘诪拽讜诪诐 讜诪"诪 讻砖讞讝专 诇注讬专讜 讜讛讜专讛 讻讚讘专讬讜 诇注砖讜转 讗讬谉 爪专讬讱 诇讙诪讜专 讗转 讚讬谞讜 注诇 驻讬 住谞讛讚专讬 讙讚讜诇讛 讗诇讗 讘讬转 讚讬谉 砖诇 注砖专讬诐 讜砖诇砖讛 讚谞讬谉 讗讜转讜 讜讛讜专讙讬谉 讗讜转讜:



讻讘专 讘讗专谞讜 砖讻讛谉 讙讚讜诇 讗讬谞讜 谞讚讜谉 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚 专诪讝 诇讚讘专 讛讚讘专 讛讙讚讜诇 讬讘讬讗讜 讗诇讬讱 讚讘专讬讜 砖诇 讙讚讜诇 讜讗注"驻 砖驻砖讜讟讜 砖诇 诪拽专讗 讘讚讘专 拽砖讛 讜注诪讜诐 专诪讝 诇讚讘专 诪诪讛 砖谞砖转谞讛 讛诇砖讜谉 讘讬谉 爪讜讗讛 诇注砖讬讬讛 砖讘爪讜讗讛 谞讗诪专 讙讚讜诇 讜讘注砖讬讬讛 诇砖讜谉 拽砖讛 讜诪"诪 砖讜专讜 砖诇 讻讛谉 讙讚讜诇 砖讛诪讬转 讜讻谉 讻诇 砖讗专 注谞讬谞讬讜 讗讬谉 讞诇讜拽 讘讬谞讜 讜讘讬谉 砖讗专 讘谞讬 讗讚诐 讻诇诇 讜讬砖 讞讜诇拽讬谉 讘砖讜专讜 诪诪讛 砖讗诪专讜 讻诪讬转转 讘注诇讬诐 讻讱 诪讬转转 讛砖讜专 讜诇讗 讬专讗讛 诇讬 讻谉:





讬讚 专诪"讛

驻讬住拽讗 讜诇讗 讗转 谞讘讬讗 讛砖拽专 讜讻讜' 诪谞讗 讛谞讬 诪讬诇讬 讗诪专 专' 讬讜住讬 讘专' 讞谞讬谞讗 讗转讬讗 讛讝讚讛 讛讝讚讛 诪讝拽谉 诪诪专讗 讻转讬讘 讘讝拽谉 诪诪专讗 讜讗讬砖 讗砖专 讬注砖讛 讘讝讚讜谉 诇讘诇转讬 砖诪讜注 讜讙讜' 讜讻转讬讘 讘谞讘讬讗 讛砖拽专 讗讱 讛谞讘讬讗 讗砖专 讬讝讬讚 诇讚讘专 讚讘专 讘砖诪讬 讜讙讜' 诪讛 诇讛诇谉 讘讝拽谉 诪诪专讗 讗讬谞讜 谞讛专讙 讗诇讗 讗"讻 讛诪专讛 注诇 讘"讚 砖诇 注"讗 讚讻转讬讘 讜拽诪转 讜注诇讬转 讗诇 讛诪拽讜诐 讜讙讜' 讗祝 谞讘讬讗 讛砖拽专 讗讬谞讜 谞讛专讙 讗诇讗 讘讘"讚 砖诇 注"讗.



讜诪转诪讛讬谞谉 讜讛讗 讛讝讚讛 讚讝拽谉 诪诪专讗 讻讬 讻转讬讘讗 讘拽讟诇讗 讻转讬讘讗 讚讻转讬讘 讘讬讛 讘拽专讗 讜诪转 讛讗讬砖 讛讛讜讗 讜拽讟诇讗 讚讬讚讬讛 讘注砖专讬诐 讜砖诇砖讛 讛讜讗 讻砖讗专 讬讞讬讚讬诐 砖讞讬讬讘讬谉 诪讬转讜转 讜讗讬 讙诪讬专 讛讝讚讛 讛讝讚讛 诪讬谞讛 讗讚专讘讗 讛讜讬 讘注砖专讬诐 讜砖诇砖讛 讗诇讗 讗诪专 专讬砖 诇拽讬砖 讙诪专 讚讘专 讚讘专 诪讛诪专讗转讜 讚讝拽谉 诪诪专讗 讻转讬讘 讘讛诪专讗转 讝拽谉 诪诪专讗 讜注砖讬转 注诇 驻讬 讛讚讘专 讜讻转讬讘 讘拽讟诇讬讛 讚谞讘讬讗 讛砖拽专 讗讱 讛谞讘讬讗 讗砖专 讬讝讬讚 诇讚讘专 讚讘专 讘砖诪讬 讜讙讜' 诪讛 讛诪专讗转 讝拽谉 诪诪专讗 讘注"讗 讗祝 诪讬转转讜 砖诇 砖诇 谞讘讬讗 讛砖拽专 讘注"讗. 讜讚讬讬拽讬谞谉 讜谞讛讚专 讝拽谉 诪诪专讗 讜谞讙诪专 讛讝讚讛 讛讝讚讛 诪拽讟诇讬讛 讚谞讘讬讗 讛砖拽专 讜诇讛讜讬 拽讟诇讬讛 讚讝拽谉 诪诪专讗 讘注"讗 讜讗诇诪讛 诇讗 转谞谉 讜诇讗 讗转 讝拽谉 诪诪专讗 讗诇讗 讘讘"讚 砖诇 注"讗. 讜诪讛讚专讬谞谉 讚讘专 讚讘专 讙诪讬专 讛讝讚讛 讛讝讚讛 诇讗 讙诪讬专. 讗讬转 讚诪驻专砖讬 讚讛讗讬 转谞讗 讛讱 讙讝专讛 砖讜讛 讚讘专 讚讘专 讛讜讛 讙诪专 诪专讘讬讛 讗讘诇 讛讱 讚讛讝讚讛 诇讗 讛讜讛 讙诪讬专 诪专讘讬讛 讜讗讚诐 讚谉 拽"讜 诪注爪诪讜 讜讗讬谉 讗讚诐 讚谉 讙"砖 诪注爪诪讜 讗诇讗 讗诐 讻谉 拽讘诇讛 诪专讘讜 讛诇讻讛 诇诪砖讛 诪住讬谞讬 讚讗讬讻讗 诇诪讬诪专 讚拽专讗 诇诪讬诇转讗 讗讞专讬转讬 讗转讗讬 讜讬砖 诇谞讜 诇驻专砖 讚讘专 讚讘专 讙诪讬专 讚讚诪讬 诇讛讚讚讬 讛讝讚讛 讛讝讚讛 诇讗 讙诪讬专 讚诇讗 讚诪讜 讗讛讚讚讬 讚讛转诐 讻转讬讘 讗砖专 讬讝讬讚 讜讛讻讗 讻转讬讘 讗砖专 讬注砖讛 讘讝讚讜谉. 讜讻讬 转讬诪讗 诇讬讙诪专 诪讝讚讜谉 讚讻转讬讘 讘谞讘讬讗 讛砖拽专 讘讝讚讜谉 讚讘专讜 讛谞讘讬讗 诪讛转诐 诇讬讻讗 诇诪讬讙诪专 讚诇讗讜 讘拽讟诇讗 讻转讬讘:



驻讬住拽讗 讜诇讗 讗转 讻讛谉 讙讚讜诇 讚讻转讬讘 讗转 讛讚讘专 讛讙讚讜诇 讬讘讬讗讜 讗诇讬讱 讚讘专讬讜 砖诇 讙讚讜诇 讜诪砖讛 讘诪拽讜诐 注"讗 拽讗讬. 诪转讬讘讬 讚讘专 讙讚讜诇 讚讘专 拽砖讛 讜诪驻专拽讬谞谉 讛讜讗 讚讗诪专 讻讬 讛讗讬 转谞讗 讚讘专 讙讚讜诇 讚讘专讬讜 砖诇 讙讚讜诇. 讜讚讬讬拽讬谞谉 讘砖诇诪讗 诇讛讗讬 转谞讗 讚讗诪专 讚讘专 讙讚讜诇 讚讘专讬讜 砖诇 讙讚讜诇 讗爪讟专讬讱 转专讬 拽专讗讬 讞讚 诇讚讘专 拽砖讛 讜讞讚 诇讚讘专讬讜 砖诇 讙讚讜诇 讗诇讗 诇讛讱 转谞讗 讚诪驻讬拽 诇讛讜 诇转专讜讜讬讬讛讜 诇讚讘专 拽砖讛 转专讬 拽专讗讬 诇诪讛 诇讬 讜诪驻专拽讬' 讞讚 诇爪讜讗讛 讜讞讚 诇注砖讬讬讛 诇诇诪讚 砖注砖讜 讻谉 讻诪讜 砖爪讬讜诐 讜讗讬讚讱 转谞讗 讚诪驻讬拽 讞讚 诇讚讘专 拽砖讛 讜讞讚 诇讚讘专讬讜 砖诇 讙讚讜诇 讗诪专 诇讱 讗讬 住"讚 转专讜讜讬讬讛讜 讞讚讗 诪讬诇转讗 讛讬讗 讜讞讚 诇爪讜讗讛 讜讞讚 诇注砖讬讛 诇讬驻拽讬谞讛讜 诇转专讜讜讬讬讛讜 讘讞讚 诇讬砖谞讗 讜诇讻转讜讘 讗讜 讙讚讜诇 讙讚讜诇 讘转专讜讜讬讬讛讜 讗讜 拽砖讛 拽砖讛 讘转专讜讜讬讬讛讜 诪讗讬 砖谞讗 讚讻转讘 讘讞讚 诪讬谞讬讬讛讜 讙讚讜诇 讜讘讞讚 诪讬谞讬讬讛讜 拽砖讛 砖诪注转 诪讬谞讛 转专转讬 讞讚讗 讚讘专 拽砖讛 讜讗讬讚讱 讚讘专讬讜 砖诇 讙讚讜诇 讜讬砖 诇驻专砖 讞讚讗 诇讚讘专 拽砖讛 诪诪砖 讜诇爪讜讗讛 讜注砖讬讛 讜讗讬讚讱 诪讚砖谞讬 拽专讗 讘讚讘讜专讬讛 砖"诪 谞诪讬 讚讘专讬讜 砖诇 讙讚讜诇:



讘注讬 专讘讬 讗诇注讝专 砖讜专讜 砖诇 讻讛谉 讙讚讜诇 砖讛诪讬转 讗转 讛讗讚诐 讚讬谞讜 讘讻诪讛 讻讬讜谉 讚讻转讬讘 讜讙诐 讘注诇讬讜 讬讜诪转 讜讗驻讬拽谞讬讛 诇讻诪讬转转 讛讘注诇讬诐 讻讱 诪讬转转 讛砖讜专 诇讻诪讬转转 讛讘注诇讬诐 讚讬讚讬讛 诪讚诪讬谞谉 诇讬讛 讜讘注讬 砖讘注讬诐 讜讞讚 讗讜 讚讬诇诪讗 诇诪讬转转 讛讘注诇讬诐 讚注诇诪讗 诪讚诪讬谞谉 诇讬讛 讜住讙讬讗 诇讬讛 讘注砖专讬诐 讜砖诇砖讛 讜诇讗 讗驻砖讬讟讗. 讜讚讬讬拽 讗讘讬讬 诪讚诇讗 诪住驻拽讗 诇讬讛 诇专讘讬 讗诇注讝专 讗诇讗 砖讜专讜 砖诇 讻讛谉 讙讚讜诇 讜诪砖讜诐 讚住诇拽讗 讚注转讗 诇讚诪讜讬讬讛 诇诪讬转转 讛讘注诇讬诐 讚讬讚讬讛 砖"诪 砖讗专 诪诪讜谞讜 驻砖讬讟讗 诇讬讛 讚讘讙' 住讙讬讗. 讜诪转诪讛讬谞谉 诇诪讛 诇讬讛 诇讗讘讬讬 诇诪讬讚拽 注诇讛 诪讚专讘讬 讗诇注讝专 驻砖讬讟讗 讚拽专讗 讘诪讬转转 讛砖讜专 讛讜讗 讚讗讬讬专讬 讚诇讛讜讬 讻诪讬转转 讘注诇讬诐 讘砖讗专 诪诪讜谞讜 诇讗 讗讬讬专讬. 讜诪讛讚专讬谞谉 讗爪讟专讬讱 诪讛讜 讚转讬诪讗 讛讜讗讬诇 讜讻转讬讘 讻诇 讛讚讘专 讛讙讚讜诇 讜讙讜' 讜诪拽砖讬谞谉 讜讗讬诪讗 讛讻讬 谞诪讬 讚诪拽专讗 转讬驻讜拽 诇讬 讚讗驻讬' 诪诪讜谞讜 诇讬讘注讬 砖讘注讬诐 讜讗讞讚 讜诪驻专拽讬谞谉 诪讬 讻转讬讘 讚讘专讬 讙讚讜诇 讚诪砖诪注 讻诇 讚讘专讬讜 讚讘专 讻转讜讘 讞讚 讚讘专 讚诪砖诪注 讚讘专 砖讛讜讗 讞讬讜讘 讙讜驻讜 砖诇 讙讚讜诇:



驻讬住拽讗 讗讬谉 诪讜爪讬讗讬谉 诇诪诇讞诪转 讛专砖讜转 讻讜' 诪谞讗 讛谞讬 诪讬诇讬 讗诪专 专讘讬 讗讘讛讜 讗诪专 拽专讗 讜讻讜' 讛讜讗 讝讛 诪诇讱 讚讛讗 讬讛讜砖注 讘诪拽讜诐 诪诇讱 讛讜讛 讜讻诇 讬砖专讗诇 讗转讜 讝讛 诪砖讜讞 诪诇讞诪讛 讻诇讜诪专 诪讬 砖讻诇 讬砖专讗诇 讗转讜 讜讻诇 讛注讚讛 讝讜 住谞讛讚专讬 讙讚讜诇讛 讜讚讞讬谞谉 讗注"讙 讚讜讚讗讬 拽专讗 讛讻讬 诪讬讚专讬砖 讻讚讗诪专谉 讚讬诇诪讗 讛讗讬 讻诇 讛注讚讛 讚讻转讬讘 诇讗讜 讚诇讬砖讬诇讬谞讛讜 讬讛讜砖注 诇住谞讛讚专讬 诇讗驻讜拽讬 诇诪诇讞诪转 讛专砖讜转 拽讗诪专 讗诇讗 专讞诪谞讗 讛讜讗 讚讗诪专 诇住谞讛讚专讬 讚诇砖讗讬诇讜 讘讗讜专讬诐 讜转讜诪讬诐 讜讛讗 拽诪"诇 讚讗讬谉 谞砖讗诇讬谉 讗诇讗 诇诪诇讱 讜诪砖讜讞 诪诇讞诪讛 讜诇住谞讛讚专讬 讙讚讜诇讛 讗讘诇 诇讛讚讬讜讟 诇讗 讗诇讗 诪讚讜讚 讬诇驻讬谞谉 诇讛 讻讚专讘 讞讙讗 讘专 讘讬讝谞讗 讗诪专 专' 砖诪注讜谉 讞住讬讚讗 讻谞讜专 讛讬讛 转诇讜讬 诇诪注诇讛 诪诪讟转讜 砖诇 讚讜讚 讻诇驻讬 爪驻讜谉 讻讬讜谉 砖讛讙讬注 讞爪讜转 诇讬诇讛 讛讬转讛 专讜讞 爪驻讜谞讬转 诪谞砖讘转 讘讜 讚拽讬讬"诇 讗专讘注 专讜讞讜转 诪谞砖讘讜转 讘讻诇 讬讜诐 诪讝专讞讬转 讘讘拽专 讜讚专讜诪讬转 讘讞爪讬 讛讬讜诐 诪注专讘讬转 讘转讞诇转 讛诇讬诇讛 爪驻讜谞讬转 讘讞爪讬 讛诇讬诇讛 讻诪讛诇讱 讞诪讛 砖诪讛诇讻转 诪诪讝专讞 诇讚专讜诐 讜诪诪注专讘 诇爪驻讜谉 讜讛讬讛 诪谞讙谉 诪讗诇讬讜 讜讛讬讛 讚讜讚 谞注讜专 诪砖谞转讜 诇拽讜诇 讛讻谞讜专 讜注讜诪讚 讜注讜住拽 讘转讜专讛 注讚 砖讬注诇讛 注诪讜讚 讛砖讞专 讻讬讜谉 砖注诇讛 注诪讜讚 讛砖讞专 讻讜' 注讚 讗讬谉 讛拽讜诪抓 讻诇讜诪专 讻砖诐 砖讗讬谉 诪诇讗 拽讜诪爪讜 砖诇 讗讚诐 诪砖讘讬注 讗转 讛讗专讬 讗诇讗 诪讛 砖讛讜讗 讟讜专祝 讜谞讜讟诇 诪注爪诪讜 讻讱 讗讬谉 讬砖专讗诇 讬讻讜诇讬谉 诇讛转驻专谞住 讝讛 诪讝讛 砖讗讬谉 讛讘讜专 诪转诪诇讗 诪讞讜诇讬转讜 讜讛讜讗 讙讜讘讛 砖讘住讘讬讘讜转 讛讘讜专 讻讚转谞谉 (注讬专讜讘讬谉 驻"讙:) 讞讜诇讬转 讛讘讜专 讜讛住诇注 砖讛谉 讙讘讜讛讬谉 注砖专讛 讟驻讞讬诐 讜讗诐 讘讗 讗讚诐 诇讛砖诇讬诐 讗转 讻诇 讛讞讜诇讬讗 诇讘讜专 讗讬谉 讛讘讜专 诪转诪诇讗 讘讻讱 讜讻砖诐 砖讗讬谉 讞诇诇讜 砖诇 讘讜专 诪转诪诇讗 诪讗讜转讜 讙讜讘讛 砖讘讜 诇驻讬 砖讛讙讜讘讛 诪讜注讟 诪讻讚讬 讛讞诇诇 注讚 砖讬讘讬讗讜 注驻专 诪诪拽讜诐 讗讞专 讻讱 讗讬谉 讞住专讜谉 讬砖专讗诇 诪转诪诇讗 诪讛讬转专讜谉 砖诇讛谉 诇驻讬 砖讬转专讜谉 驻讞讜转 诪讻讚讬 讛讞住专讜谉 讜爪专讬讻讬谉 讛谉 诇讬讟讜诇 诪诪拽讜诐 讗讞专 讜讬砖 诪驻专砖讬诐 砖讛讞讜驻专 讘讜专 讗诐 讬讞讝讬专 讗转 讛注驻专 砖讛讜爪讬讗 诪诪谞讜 诇转讜讻讜 讗讬谞讜 诪转诪诇讗 注讚 砖讬讜住讬祝 讘讜 注驻专 讗讞专. 讚"讗 讗讬谉 讛讘讜专 诪转诪诇讗 诪讞讜诇讬转讜 诪谉 讛诪讟专 讛讬讜专讚 诪谉 讛砖诪讬诐 注讚 砖讬转诪砖讱 诇讜 讗诪转 讛诪讬诐 诪讞讜抓 讜讛驻讬专讜砖 讛专讗砖讜谉 砖讻转讘谞讜 讛讜讗 讛谞讻讜谉. 诪讬讚 讗讜诪专 诇讛谉 诇讻讜 讜驻砖讟讜 讬讚讬讻诐 讘讙讚讜讚 讻讜' 讗专"讬 诪讗讬 拽专讗 讜讗讞专讬 讗讞讬转讜驻诇 讬讛讜讬讚注 讘谉 讘谞讬讛讜 讜讗讘讬转专 砖专 爪讘讗 诇诪诇讱 讬讜讗讘 讗讞讬转讜驻诇 讝讛 讬讜注抓 讬讛讜讬讚注 讘谉 讘谞讬讛讜 讝讛 住谞讛讚专讬 讜讻谉 讛讜讗 讗讜诪专 讘讗讘讬讜 讜讘谞讬讛讜 讘谉 讬讛讜讬讚注 注诇 讛讻专转讬 讜注诇 讛驻诇转讬 讜诇诪讛 谞拽专讗 砖诪谉 讻专转讬 砖讻讜专转讬谉 讚讘专讬讛诐 讜驻诇转讬 砖诪讜驻诇讗讬谉 诪注砖讬讛谉 讜讗讘讬转专 讗诇讜 讗讜专讬诐 讜转讜诪讬诐 讜讗讞专 讻讱 砖专 爪讘讗 诇诪诇讱 讬讜讗讘 讛讻讬 讗砖讻讞谉 诇讛 讘谞讜住讞讬 讚讬讜拽讬 讚讬诇谞讗 讜讛讻讬 谞诪讬 讗砖讻讞谉 诇讛 讘转砖讜讘讛 诇专讘讬谞讜 讛讗讬 讙讗讜谉 讝爪"诇 讜拽讗诪专 讚讛讻讬谉 讙专住讬 专讘谞谉 讻讜诇讛讜谉 讘诇讗 砖讬讘讜砖讗 讜讘诇讗 驻诇讜讙转讗 讜讗讝讛专 诇转拽讜谞讬讻讜谉 诇谞讜住讞讬 讚诇讬转 讘讛讜 讛讻讬 讜诇讗讬讜诪讬 注诇 讻讜诇讛讜 专讘谞谉 讜转诇诪讬讚讬 诇诪讙专住 讛讻讬 讚诇讗 转讛讜讬 讞住 讜砖诇讜诐 转拽诇讛 讘诪讬诇转讗. 讜讗诪专讬谞谉 诪讗讬 拽专讗 讚讻谞讜专 讛讬讛 诪注讬专讜 诇讚讜讚 讚讻转讬讘 注讜专讛 讻讘讜讚讬 讜讙讜' 讗注讬专讛 砖讞专 砖讗谞讬 诪注讜专专 讗转 讛砖讞专 讜诇讗 讻砖讗专 诪诇讻讬诐 砖讛砖讞专 拽讜讚诐 讜诪注讬专谉:





诪讛专砖"讗 - 讞讬讚讜砖讬 讗讙讚讜转

讻谞讜专 讛讬讛 转诇讜讬 诇诪注诇讛 讻讜'. 讛讜拽砖讛 砖讗诪专 诪讬讚 讛讬讛 讚讜讚 注讜诪讚 讻讜' 讛诇"诇 砖讛讬讛 诪转谞注专 讗讜 讛拽讬抓 注"讬 讛讻谞讜专 讜诪讛 注谞讬谉 砖讗诪专 讻讬讜谉 砖注诇讛 注诪讜讚 讛砖讞专 谞讻谞住讜 讻讜' 讙诐 拽砖讛 讘注谞讬谞讜 讜讻讬 诇讗 讬讚注 讚讜讚 住讜讚 住讘专转诐 讚讗讬谉 讛拽讜诪抓 讻讜' 讜注讜讚 拽砖讛 讚诇讻讗讜专讛 讛诐 讘' 诪砖诇讬诐 讗讬谉 讛拽讜诪抓 讻讜' 讜讗讬谉 讛讘讜专 讻讜' 讜讗"讻 讛诇"诇 讗讬 谞诪讬 讗讬谉 讛讘讜专 讻讜' 讜讻讛讗讬 讙讜讜谞讗 讗讬转讗 驻' 讛专讜讗讛 讜注讜讚 拽砖讛 讘拽专讗 讚诪住讬讬诐 注讜专讛 讻讘讜讚讬 讜讙讜' 诇讻讗讜专讛 讚诇驻讬 讛讚专砖 讬砖 讬转讜专 诇砖讜谉 注讜专讛 讚诇讗 讛讜讛 诇讬讛 诇诪讻转讘 专拽 注讜专讛 讻讘讜讚讬 谞讘诇 讜讻谞讜专 讜讙讜' 讬专讗讛 注诇 驻讬 诪讛 砖讗诪专讜 驻专拽 拽诪讗 讚讘专讻讜转 讜讚讜讚 讘驻诇讙讗 讚诇讬诇讗 讛讜讛 拽讗讬 诪讗讜专转讗 讛讜讛 拽讗讬 讚讻转讬讘 拽讚诪转讬 讘谞砖祝 讜讙讜' 讜诪砖谞讬 专讘讬 讝讬专讗 注讚 讞爪讜转 诇讬诇讛 讛讬讛 诪转谞诪谞诐 讻住讜住 诪讻讗谉 讜讗讬诇讱 讛讬讛 诪转讙讘专 讻讗专讬 讜讝讛 砖诇讗 讗诪专 讘讻讗谉 砖讛讬讛 诪转谞注专 讘讞爪讬 讛诇讬诇讛 诇驻讬 砖讘讞爪讬 讛专讗砖讜谞讛 谞诪讬 诇讗 讛讬讛 讬砖谉 砖讬谞讛 讙诪讜专讛 专拽 讻诪转谞诪谞诐 讜注讜住拽 讘转讜专讛 讻驻讬专讜砖 专砖"讬 砖诐 讜讘讞爪讬 讛砖谞讬讛 讗诪专 讻讗谉 砖讛讬讛 注讜诪讚 讜诪转讙讘专 讻讗专讬 讜讗诪专 讻讬讜谉 砖注诇讛 注诪讜讚 讛砖讞专 讻讜' 注"驻 诪"砖 讻诇 转讜专讛 砖讗讬谉 注诪讛 诪诇讗讻讛 住讜驻讛 讘讟诇讛 讜注"讻 讻砖专讗讜 讘讜 砖讛讬讛 注讜住拽 讘转讜专讛 讻诇 讛诇讬诇讛 讗"诇 注诪讱 讬砖专讗诇 爪专讬讻讬谉 诇驻专谞住讛 讛砖讬讘 诇讛诐 诇讻讜 讜讛转驻专谞住讜 讝讛 诪讝讛 讘讚专讱 爪讚拽讛 讻讬 讛诪住转驻拽 讗驻砖专 砖讬住驻讬拽 诇讜 诪注讟 诪注讟 诪讛爪讚拽讛 砖讬拽讘诇 诪讞讘讬专讜 讜讗"诇 讗讬谉 讛拽讜诪抓 诪砖讘讬注 讻讜' 专"诇 讗讬谉 讚注转 讻诇 讛注谞讬讬诐 砖讜讜转 讜讗讬谉 讛拽讜诪抓 讻讜' 砖讬砖 诪讛诐 砖诇讗 讬住转驻拽 讘诪注讟 讛拽讜诪抓 讛讝讛 砖讛讜讗 诇讞诐 讗讘诇 讛讜讗 诪讘拽砖 讘诪讜转专讜转 讜讘讘砖专 转讗讜讛 讻讗专讬 讝讛 砖讗讬谞讜 谞讜讛诐 注诇 拽讜驻讛 砖诇 转讘谉 专拽 注诇 拽讜驻讛 砖诇 讘砖专 讜讗"转 砖讬转谉 讛注砖讬专 诇注谞讬 讛专讘讛 砖讬住驻讬拽 诇讜 讙诐 诇讘砖专 诇驻讬 转讗讜转讜 讗讬谉 讛讘讜专 诪转诪诇讗 诪讞讜诇讬讬转讜 讻驻讬专砖"讬 驻"拽 讚讘专讻讜转 砖讗诐 转讞驻讜专 诪爪讚 讝讛 讜转谞讬讞 诇爪讚 讗讞专 诇讗 诪转诪诇讗 砖诪讛 砖谞讜转谉 讻讗谉 讞住专 讻讗谉 讻谉 讗诐 讛讬讜 谞讜转谞讬谉 讛注砖讬专讬诐 讛专讘讛 诇注谞讬讬诐 转讞住专 诪谉 讛注砖讬专讬诐 讜注"讝 讛砖讬讘 驻砖讟讜 讬讚讬讻诐 讻讜' 讗诐 诇讗 讬专爪讜 诇驻砖讜讟 讬讚 诇爪讚拽讛 诇讛住转驻拽 讘诪注讟 转驻砖讟讜 讬讚讬讻诐 讻讜' 讜讗诪专 诪讗讬 拽专讗 讻讜' 诇驻讬 砖讬砖 讙' 讛转注讜专专讜转 讘讗讚诐 讬砖 砖诪转注讜专专 诇讚讘专 诪注爪诪讜 讘' 砖诪转注讜专专 注爪诪讜 注"讬 讚"讗 讙' 砖讛讜讗 诪注讜专专 讗转 讛讗讞专 讜讝"砖 注讜专讛 讻讘讜讚讬 讘讞爪讬 讛专讗砖讜谞讛 诪谉 讛诇讬诇讛 讗谞讬 讻讘讜讚讬 诪注讬专 讗转 注爪诪讬 诇注住讜拽 讘转讜专讛 讗祝 讘诪转谞诪谞诐 讻诪"砖 讘驻"拽 讚讘专讻讜转 讜注讜专讛 注诇 讬讚讬 讗讞专 讜讛讬讬谞讜 注诇 讬讚讬 谞讘诇 讜讻谞讜专 讘讞爪讬 讛砖谞讬讛 讜讘住讜祝 讛诇讬诇讛 讗谞讬 诪讜住讬祝 诇注讜专专 讗讞专讬诐 砖讗谞讬 诪注讜专专 讛砖讞专 讜讚讜"拽:


讬讜注爪讬谉 讘讗讞讬转讜驻诇 讜谞诪诇讻讬谉 讘住谞讛讚专讬谉 讻讜'. 诇砖讜谉 诪诇讱 讻讗谉 讙诐 讛讜讗 诪诇砖讜谉 注爪讛 讻诪讜 讜讬诪诇讱 诇讘讬 讚谞讞诪讬讛 讗讘诇 讗诪专 砖谞讟诇讜 注爪讛 砖讛讬讗 讛谞讛讙转 讛诪讚讬谞讛 讘诪诇讞诪讛 诪讗讞讬转讜驻诇 讜注讜讚 谞讟诇讜 注爪讛 诪住谞讛讚专讬谉 讗讬讱 讬转谞讛讙讜 讘诪诇讞诪讛 注"驻 讛转讜专讛 讘讻诪讛 讚讘专讬诐 讘诪诇讞诪讛 讜拽"诇:


砖讜驻讟讬诐 诇讻诇 砖讘讟 讜砖讘讟 讻讜'. 注讬讬谉 讘转讜住' 讜讛专诪讘"谉 讘讞讜诪砖 驻讬专砖 讘讝讛 注讜讚 驻"讗 注"砖:





讞讻诪转 砖诇诪讛

讙诪专讗 注讚 砖注诇讛 注诪讜讚 讛砖讞专 讻爪"诇:


转讜住' 讘讚"讛 讗讬谉 讛讘讜专 讻讜' 讜诇诪诇讬讬讛 诪讚讬讚讬讛 讻讜'. 谞"讘 驻讬专讜砖 讗讜转谉 讘' 讻讜讻讘讬诐 砖谞讟诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬 诪讛 转讞讬诇转讛 拽诇驻讬. 注讬讬谉 砖讘讜注讜转 讚祝 讟讜 注"讗 转讜住' 讚"讛 砖讗讬谉:


砖诐 讗诪专 讗讘讬讬 诪讚拽讗 诪讬讘注讬 诇讬讛. 注讬讬谉 诇拽诪谉 讚祝 讬讞 注"讘 讜爪注"讙:


转讜住' 讚"讛 讗讬砖 讜讻讜' 砖讗谞讬 讛讻讗. 注讬讬谉 转讜住' 讞讜诇讬谉 讚祝 讻讟 注"讗 讚"讛 讗讬砖:





注专讜讱 诇谞专

讘讙诪专讗 砖讜专讜 砖诇 讻讛"讙 讘讻诪讛: 讬"诇 诇诪讛 诪讘注讬讗 诇讬讛 讚讜拽讗 诇注谞讬谉 砖讜专讜 砖诇 讻讛"讙 讜诇讗 讙"讻 诇注谞讬谉 讘讛诪讛 砖谞专讘注讛 诪讻讛"讙 讚讛讗 讙诐 谞专讘注转 讬诇驻讬谞谉 讚讛讬讗 讘讻"讙 诪讛拽讬砖讗 讚讜讗讬砖 讗砖专 讬转谉 砖讻讘转讜 讻讜' 讜讗转 讛讘讛诪讛 转讛专讜讙讜 讻讚讗诪专讬谞谉 诇注讬诇 (讚祝 讟"讜 注"讗) 诪讛 砖讜讻讘 讛讜讗 讜讘讛诪转讜 讘讻"讙 讜讻讜'. 讜讬"诇 讚诇讻讗讜专讛 讬砖 诇讚拽讚拽 诪讗讬 拽讗 诪讘注讬讗 诇讬讛 讗讬 诇诪讬转转 讘注诇讬诐 讚讬讚讬讛 诪讚诪讬谞谉 诇讬讛 讗讬 诇诪讬转转 讘注诇讬诐 讚注诇诪讗 驻砖讬讟讗 讚诇诪讬转转 讘注诇讬诐 讚讬讚讬讛 诪讚诪讬谞谉 诇讬讛 讚讛讗 讻转讬讘 讜讙诐 讘注诇讬讜 讜讗讬 诇讘注诇讬诐 讚注诇诪讗 诇讻转讜讘 讘注诇讬诐. 讗讘诇 谞专讗讛 讚砖驻讬专 拽讗 诪讘"诇 注"驻 诪讛 砖讻转讘讜 讛转讜住' 诇注讬诇 (讚祝 讟"讜 注"讘) 讘讚"讛 讗讬诪讗 讚注讬拽专 拽专讗 讚讜讙诐 讘注诇讬讜 讬讜诪转 讗转讬讗 诇诪讬转讛 讘讬讚讬 砖诪讬诐 讜讛拽讬砖讗 讗转讬 诪讚讻转讬讘 讬讜诪转 讜诇讻谉 讗"砖 讚爪专讬讱 诇讻转讜讘 讘注诇讬讜 诪砖讜诐 诪讬转讛 讘讬讚讬 砖诪讬诐 讗讘诇 诇注讜诇诐 诇注谞讬谉 讛拽讬砖讗 讬"诇 讚诇讘注诇讬诐 讚注诇诪讗 诪讚诪讬谞谉 诇讬讛 讗讜 讗讬 谞讬诪讗 诪讚讻转讬讘 讘注诇讬讜 讚讚讜拽讗 诇讘注诇讬诐 讚讬讚讬讛 诪"诇 讜讛讬讬谞讜 讚拽讗 诪讘注讬讗 诇讬讛 讜诇讻谉 讗"砖 讚诇注谞讬谉 谞专讘注转 讻讬讜谉 讚诇讗 讻转讬讘 讘驻讬专讜砖 讚讗转拽砖讛 诇专讜讘注讛 诇讗 拽讗 诪讘注讬讗 诇讬讛 讻诇诇 讚讜讚讗讬 诇讗讬砖 讗讞专 诪讚诪讛 诇讛 讜诇讗 诇专讜讘注讛 讚讙诐 诇注谞讬谉 砖讜讛"谞 诇讗 拽讗 诪讘注讬讗 诇讬讛 讗诇讗 诪讚讻转讬讘 讘注诇讬讜:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讘谞砖讬讗 砖讘讟 砖讞讟讗 讜讻讜' 讚讘专讬讜 砖诇 讙讚讜诇.
爪"注 讗诪讗讬 讛砖诪讬讟 讛专诪讘"诐 讚讬谉 讝讛 诇讙讘讬 谞砖讬讗 讜讻谉 诇讙讘讬 诪诇讱, 讚诪诇讻讬 讘讬转 讚讜讚 讚谞讬谉 讗讜转谉 (驻"讙 诪讛诇' 诪诇讻讬诐 讛"讝) 讜诇诪讛 诇讗 讛讘讬讗 讛专诪讘"诐 讗转 讛讚讬谉 砖讚谞讬谉 讗讜转谉 讚讜拽讗 讘讘"讚 讛讙讚讜诇, 讚诇讻讗讜专讛 诪诇讱 讛讜讬 讙讚讜诇 讻谞砖讬讗.
讙诪'. 讜讗讬 讗转讛 诪讜爪讬讗 讗转 讻诇 讛砖讘讟 讻讜诇讜 诇砖注专讬讱.
诇驻讜诐 专讬讛讟讗 诪砖诪注 讚讗诐 砖讘讟 讻讜诇讜 讞讬诇诇讜 砖讘转 讚讚谞讬谉 讗讜转谉 讘讘"讚 砖诇 注"讗 讚讗讬谉 讗转讛 诪讜爪讬讗 讗转 讛砖讘讟 讻讜诇讜 讗诇 砖注专讬讱. 讗诪谞诐 注讬讬谉 讘转讜住' (讚"讛 讗讬砖 讜讗砖讛) 讜讝"诇 讛讻讗 诇讗 讞砖讬讘 注讬专 讗讬砖 讜讗祝 注诇 讙讘 讚讘驻' 讗诇讜 讚讘专讬诐 (驻住讞讬诐 讚祝 住讜: 讜砖诐 讜讚祝 注讜.) 讙讘讬 驻住讞 讘讟讜诪讗讛 讗诪专 讗讬砖 谞讚讞讛 讜讗讬谉 爪讬讘讜专 谞讚讞讬诐 讜讗驻讬诇讜 讻诇 讛注讬专 讟诪讗讛 谞讚讞讬诐 诇驻住讞 砖谞讬 注讚 讚讗讬讻讗 专讜讘 讬砖专讗诇, 砖讗谞讬 讛讻讗 诪砖讜诐 讚诪爪讬谞讜 砖讞讬诇拽 讛讻转讜讘 讘讬谉 讬讞讬讚讬诐 诇诪专讜讘讬诐 讻诪讜 讘讬谉 注讬专 讛谞讚讞转 诇讬讞讬讚 注讻"诇. 讜诪讚讘专讬讛诐 谞专讗讛 讚专"诇 讚讚讜拽讗 讘注"讝 诪爪讬谞讜 爪讬专讜祝 讘讬谉 讞讟讗讜 砖诇 讝讛 诇讞讟讗讜 砖诇 讝讛 讜讞诇 讞讟讗 注讘讜讚讛 讝专讛 讚专讘讬诐 讜讻讚诪爪讬谞讜 讘注讬专 讛谞讚讞转, 讚讞砖讬讘 讞讟讗 砖诇 讛爪讬讘讜专 讻讜诇讜. 讜诪讘讜讗专 讚讬砖 讞讬诇讜拽 讘注爪诐 诪注砖讛 讛注讘讬专讛 砖诇 讬讞讬讚 砖注讘讚 注"讝 诇注讘讬专讛 砖诇 爪讬讘讜专 砖注讘讚讜 注"讝, 讜诇讻谉 讬讞讬讚 砖注讘讚 注"讝 诪诪讜谞讜 诪讜转专 讜讗讬诇讜 讘注讬专 讛谞讚讞转 诪诪讜谞诐 讗住讜专 讘讛谞讗讛, 讜注讜讚 讬砖 讞讬诇讜拽 讚讬讞讬讚 讛注讜讘讚 注"讝 讘住拽讬诇讛 讜讗讬诇讜 注讬专 讛谞讚讞转 讘住讬讬祝, 讬讞讬讚 砖注讘讚 注"讝 谞讬讚讜谉 讘讻"讙 讜注讬专 讛谞讚讞转 讘注"讗. 讜诪讜讻讞 讚讞诇 讞诇讜转 砖诐 诪注砖讛 注讘讬专讛 砖诇 注讘讜讚讛 讝专讛 讚专讘讬诐, 砖讞诇讜拽 诪注讘讜讚讛 讝专讛 讚讬讞讬讚. 诪砖讗"讻 讘讞讬诇讜诇 砖讘转 讜砖讗专 讞讟讗讬诐 诇讬讻讗 爪讬专讜祝 讘讬谉 讞讟讗讜 砖诇 讝讛 诇讞讟讗讜 砖诇 讝讛 讜诇讗 讞砖讬讘 讞诇讜转 砖诐 讞讟讗 砖诇 讛爪讬讘讜专, 讗诇讗 讛讜讬 讞讟讗 砖诇 讛专讘讛 讬讞讬讚讬诐 讘驻谞"注, 讜专拽 讘注"讝 讙讬诇转讛 讛转讜专讛 讚讞诇 讞诇讜转 砖诐 爪讬讘讜专 讛讞讜讟讗 讜讘注讬 讘"讚 砖诇 注"讗.132
讙诪'. 诇讗 讗转 谞讘讬讗 讛砖拽专 诪谞讛谞讬 诪讬诇讬 讗诪专 专讘讬 讬讜住讬 讘专讘讬 讞谞讬谞讗 讗转讬讗 讛讝讚讛 讛讝讚讛 诪讝拽谉 诪诪专讗 诪讛 诇讛诇谉 讘砖讘注讬诐 讜讗讞讚 讗祝 讻讗谉 讘砖讘注讬诐 讜讗讞讚 讜讛讗 讛讝讚讛 讻讬 讻转讬讘讗 讘拽讟诇讗 讛讜讗 讚讻转讬讘讗 讜拽讟诇讗 讘注砖专讬谉 讜转诇转讗 讛讜讗 讗诇讗 讗诪专 专讬砖 诇拽讬砖 讙诪专 讚讘专 讚讘专 诪讛诪专讗转讜 讜诇讛讚专 讝拽谉 诪诪专讗 讜诇讙诪专 讛讝讚讛 讛讝讚讛 诪谞讘讬讗 讛砖拽专 讚讘专 讚讘专 讙诪讬专 讛讝讚讛 讛讝讚讛 诇讗 讙诪讬专.
注讬讬谉 讘专诪讘"诐 (驻"讙 诪讛诇' 诪诪专讬诐 讛"讞) 讜讝"诇 讜讻讬爪讚 讚谞讬谉 讝拽谉 诪诪专讗, 讘注转 砖讬驻诇讗 讚讘专 讜讬讜专讛 讘讜 讞讻诐 讛诪讙讬注 诇讛讜专讗讛 讘讬谉 讘讚讘专 砖讬专讗讛 讘注讬谞讬讜 讘讬谉 讘讚讘专 砖拽讘诇 诪专讘讜转讬讜, 讛专讬 讛讜讗 讜讛讞讜诇拽讬谉 注诪讜 注讜诇讬谉 诇讬专讜砖诇讬诐 讜讘讗讬谉 诇讘讬转 讚讬谉 砖注诇 驻转讞 讛专 讛讘讬转, 讗讜诪专讬诐 诇讛谉 讘讬转 讚讬谉 讻讱 讛讜讗 讛讚讬谉, 讗诐 砖诪注 讜拽讘诇 诪讜讟讘 讜讗诐 诇讗讜 讘讗讬谉 讻讜诇谉 诇讘讬转 讚讬谉 砖注诇 驻转讞 讛注讝专讛 讜讗讜诪专讬诐 诇讛诐 讙诐 讛诐 讻讱 讛讜讗 讛讚讬谉, 讗诐 拽讘诇讜 讬诇讻讜 诇讛谉 讜讗诐 诇讗讜 讻讜诇谉 讘讗讬谉 诇讘讬转 讚讬谉 讛讙讚讜诇 诇诇砖讻转 讛讙讝讬转 砖诪砖诐 转讜专讛 讬讜爪讗转 诇讻诇 讬砖专讗诇 砖谞讗诪专 诪谉 讛诪拽讜诐 讛讛讜讗 讗砖专 讬讘讞专 讛', 讜讘讬转 讚讬谉 讗讜诪专 诇讛诐 讻讱 讛讜讗 讛讚讬谉 讜讬讜爪讗讬谉 讻讜诇谉, 讞讝专 讝讛 讛讞讻诐 诇注讬专讜 讜砖谞讛 讜诇诪讚 讻讚专讱 砖讛讜讗 诇诪讜讚 讛专讬 讝讛 驻讟讜专, 讛讜专讛 诇注砖讜转 讗讜 砖注砖讛 讻讛讜专讗转讜 讞讬讬讘 诪讬转讛 讜讗讬谞讜 爪专讬讱 讛转专讗讛, 讗驻讬诇讜 谞转谉 讟注诐 诇讚讘专讬讜 讗讬谉 砖讜诪注讬谉 诇讜 讗诇讗 讻讬讜谉 砖讘讗讜 注讚讬诐 砖注砖讛 讻讛讜专讗转讜 讗讜 砖讛讜专讛 诇讗讞专讬诐 诇注砖讜转 讙讜诪专讬谉 讚讬谞讜 诇诪讬转讛 讘讘讬转 讚讬谉 砖讘注讬专讜, 讜转讜驻住讬谉 讗讜转讜 讜诪注诇讬谉 讗讜转讜 诪砖诐 诇讬专讜砖诇讬诐, 讜讗讬谉 诪诪讬转讬谉 讗讜转讜 讘讘讬转 讚讬谉 砖讘注讬专讜 讜诇讗 讘讘讬转 讚讬谉 讛讙讚讜诇 砖讬爪讗 讞讜抓 诇讬专讜砖诇讬诐 讗诇讗 诪注诇讬谉 讗讜转讜 诇讘讬转 讚讬谉 讛讙讚讜诇 砖讘讬专讜砖诇讬诐, 讜注讚 讛专讙诇 诪砖诪专讬谉 讗讜转讜 讜讞讜谞拽讬谉 讗讜转讜 讘专讙诇, 砖谞讗诪专 讜讻诇 讬砖专讗诇 讬砖诪注讜 讜讬讬专讗讜 诪讻诇诇 砖爪专讬讱 讛讻专讝讛, 讜讗专讘注讛 爪专讬讻讬谉 讛讻专讝讛, 讝拽谉 诪诪专讗, 讜注讚讬诐 讝讜诪诪讬谉, 讜讛诪住讬转, 讜讘谉 住讜专专 讜诪讜专讛, 砖讛专讬 讘讻讜诇谉 谞讗诪专 讬砖诪注讜 讜讬讬专讗讜 注讻"诇. 讜诪讘讜讗专 诪讚讘专讬 讛专诪讘"诐 讚讙讜诪专讬谉 讗转 讚讬谞讜 诇诪讬转讛 讘讘"讚 砖诇 讻"讙 砖讘注讬专讜 讗讱 讗讬谉 诪诪讬转讬谉 讗讜转讜 讘讘"讚 砖讘注讬专讜 讗诇讗 诪注诇讬谉 讗讜转讜 诇讬专讜砖诇讬诐 诇讘"讚 讛讙讚讜诇 讘讬专讜砖诇讬诐 讜诪诪讬转讬谉 讗讜转讜 砖诐 讘专讙诇. 讜讬诇"注 讘讝讛 讚诪讚讜注 爪专讬讱 诇讛注诇讜转讜 诇讬专讜砖诇讬诐 讜诇讛诪讬转讜 讘讘"讚 讛讙讚讜诇 讛专讬 讻讘专 谞讙诪专 讚讬谞讜 诇诪讬转讛 讘讘"讚 砖诇 讻"讙 砖讘注讬专讜 讜讞诇 注诇讬讜 讞诇讜转 砖诐 讝拽谉 诪诪专讗 讜讞讬讜讘 诪讬转讛 讜讗"讻 诇诪讛 爪专讬讱 诇讛诪讬转讜 注"讬 讘"讚 讛讙讚讜诇 砖讬讜砖讘讬谉 讘诪拽讜诪谉 讘诇砖讻转 讛讙讝讬转.133
讜讛谞讛 讘砖诇诪讗 诇讙讘讬 讞诇讜转 讛砖诐 讝拽谉 诪诪专讗 讬"诇 讚讘注讬谞谉 砖讬诪专讛 注诇 讘"讚 讛讙讚讜诇 讻砖讬讜砖讘讬谉 讘诇砖讻转 讛讙讝讬转, 讗讱 讻讗谉 砖讻讘专 讛诪专讛 讜谞讙诪专 讚讬谞讜 诇诪讬转讛 诪"砖 讛讬讻谉 诪诪讬转讬谉 讗讜转讜, 讜诇诪讛 爪专讬讱 诇讛注诇讜转讜 诇讬专讜砖诇讬诐 诇讛诪讬转讜 讘讘"讚 讛讙讚讜诇. 讜讗讬谉 诇讜诪专 讚讛讗 讚爪专讬讱 诇讛注诇讜转讜 讜诇讛诪讬转讜 讘讘"讚 讛讙讚讜诇 讘讬专讜砖诇讬诐 讛讜讗 诪讚讬谉 讛讻专讝讛, 讚讛专讬 讘讗专讘注讛 讛爪专讬讻讬谉 讛讻专讝讛 (注讚讬诐 讝讜诪诪讬诐, 诪住讬转, 讜讘住讜"诪) 诇讗 诪爪讬谞讜 讚讬谉 讻讝讛 砖爪专讬讱 诇讛诪讬转谉 讚讜拽讗 讘讘"讚 讛讙讚讜诇 讘讬专讜砖诇讬诐. 讚注讬讬谉 讘专诪讘"诐 (驻"讝 诪讛诇' 诪诪专讬诐 讛讬"讙) 诇讙讘讬 讘住讜"诪 讚讻讜转讘讬谉 诇讻诇 讬砖专讗诇 砖谞讛专讙 驻诇讜谞讬 讘讘"讚 驻诇讜谞讬, 讜诪讘讜讗专 讚讗"爪 诇讛诪讬转讜 讘讘"讚 讛讙讚讜诇 讘讬专讜砖诇讬诐 讚讜拽讗. 讜诇讙讘讬 注讚讬诐 讝讜诪诪讬诐 讻转讘 讛专诪讘"诐 (驻讬"讞 诪讛诇' 注讚讜转 讛"讝) 讜讝"诇 注讚讬诐 讝讜诪诪讬诐 爪专讬讻讬谉 讛讻专讝讛, 讜讛讬讗讱 讛讬讗 讛讛讻专讝讛 砖诇讛谉, 讻讜转讘讬谉 讜砖讜诇讞讬谉 讘讻诇 注讬专 讜注讬专 驻诇讜谞讬 讜驻诇讜谞讬 讛注讬讚讜 讘讻讱 讜讻讱 讜讛讜讝诪讜 讜讛专讙谞讜诐, 讗讜 诇拽讜 讘驻谞讬谞讜 讗讜 注谞砖谞讜 讗讜转谉 讻讱 讜讻讱 讚讬谞专讬谉, 砖谞讗诪专 讜讛谞砖讗专讬诐 讬砖诪注讜 讜讬讬专讗讜 注讻"诇, 讜诪住转讬诪转 讚讘专讬讜 诪讘讜讗专 讚讗"爪 诇讛诪讬转 讛注讚讬诐 讝讜诪诪讬诐 讚讜拽讗 讘讘"讚 讛讙讚讜诇. 讜注诇 讻专讞讱 讚讛讚讬谉 砖爪专讬讱 诇讛诪讬转 讝拽谉 诪诪专讗 讘讘"讚 讛讙讚讜诇 讘讬专讜砖诇讬诐 讗讬谞讜 诪讚讬谉 讛讻专讝讛.
讜讬"诇 讚讻讚讬 砖讬转讞讬讬讘 讝拽谉 诪诪专讗 诪讬转讛 讘注讬谞谉 砖讬讛讬讜 讘"讚 讛讙讚讜诇 讬讜砖讘讬谉 讘诇砖讻转 讛讙讝讬转 讘砖注转 诪讬转转讜, 讚讗讝讬 讞诇 注诇讬讛诐 讞诇讜转 砖诐 住谞讛讚专讬谉 讛讙讚讜诇 讜砖驻讬专 讞诇 注诇讬讜 讞诇讜转 砖诐 讝拽谉 诪诪专讗 讜讞讬讜讘 诪讬转讛 讚讝拽谉 诪诪专讗, 讗诪谞诐 讗诐 讗讬谉 讘"讚 讛讙讚讜诇 讬讜砖讘讬谉 讘诪拽讜诪谉 讘诇砖讻转 讛讙讝讬转 讚诇讬讻讗 讞诇讜转 砖诐 住谞讛讚专讬谉 讛讙讚讜诇 讗讝讬 驻拽注 诪讬谞讬讛 讞诇讜转 讞讬讜讘 诪讬转讛 讚讝拽谉 诪诪专讗, 讚讗讬 诇讬讻讗 讞驻爪讗 讚住谞讛讚专讬谉 讛讙讚讜诇 驻拽注 讛诪讞讬讬讘 讚讝拽谉 诪诪专讗 讜讗"讗 诇讛诪讬转讜. 讜谞专讗讛 诇讛讜住讬祝 讚讛诪讞讬讬讘 讚讝拽谉 诪诪专讗 讛讜讬 讻讘讜讚 讘"讚 讛讙讚讜诇, 讜诪砖讜"讛 住"诇 诇讞讚 诪"讚 (驻讞:) 讚讘"讚 讛讙讚讜诇 讬讻讜诇讬诐 诇诪讞讜诇 诇讜 讜诇驻讜讟专讜 诪诪讬转讛, 讚讛诪讞讬讬讘 讛讜讬 讻讘讜讚 讛讘"讚 讜讛讞讬讜讘 讛讜讗 诇讛诐 讜诇讻谉 讘"讚 讛讙讚讜诇 讛讜讬讬谉 讘注诇讬诐 诇诪讞讜诇 注诇 讛讞讬讜讘. 讜谞专讗讛 讚讗祝 诇驻讬 讞讘讬专讬 讚专讜诐 讚住"诇 (砖诐) 讚讗讬谉 讘"讚 讛讙讚讜诇 讬讻讜诇讬诐 诇诪讞讜诇 诇讝拽谉 诪诪专讗 讛讬讬谞讜 诪砖讜诐 讚住"诇 讚讬砖 住讘专讗 诪住讜讬诪转 砖诇讗 讬专讘讜 诪讞诇讜拽转 讘讬砖专讗诇 讗诪谞诐 讙诐 诇讚讬讚讛讜 讛诪讞讬讬讘 讚讝拽谉 诪诪专讗 讛讜讬 讻讘讜讚 讘"讚 讛讙讚讜诇. 讜谞专讗讛 讚讛讞讬讜讘 讚讝拽谉 诪诪专讗 讚讜诪讛 诇讞讬讜讘 讚讘谉 住讜专专 讜诪讜专讛, 讚讛诪讞讬讬讘 讘讘住讜"诪 讛讜讬 讻讘讜讚 讗讘讬讜 讜讗诪讜, 讜讛讞讬讜讘 讛讜讗 诇讛谉 讜讛谉 讛讘注诇讬诐 注诇 讛讞讬讜讘, 讚讬讻讜诇讬诐 诇诪讞讜诇 注诇 讛讞讬讜讘, 讜讗注"驻 砖诇讗讞专 砖谞讙诪专 讚讬谞讜 讗"讗 诇讛谉 诇诪讞讜诇 (讻讚诪讘讜讗专 讘专诪讘"诐 驻"讝 诪讛诇' 诪诪专讬诐 讛"讞), 诪"诪 谞专讗讛 驻砖讜讟 讚讗诐 诪转讜 讗讘讬讜 讜讗诪讜 砖诇 讛讘住讜"诪 驻拽注 诪讬谞讬讛 讚讬谉 讘住讜"诪 讜讗讬谉 诪诪讬转讬谉 讗讜转讜, 讜讗祝 讻砖诪转讜 诇讗讞专 砖谞讙诪专 讚讬谞讜, 讚讗诐 诪转讜 讗讘讬讜 讜讗诪讜 讗讝讬 诇讬讻讗 注爪诐 讛诪讞讬讬讘 讚讘谉 住讜专专 讜诪讜专讛, 讜诪砖讜"讛 讗"讗 诇讛诪讬转讜 诪讚讬谉 讘谉 住讜专专 讜诪讜专讛. 讜讻诪讜 讻谉 讬"诇 诇讙讘讬 讝拽谉 诪诪专讗 讚讛讞驻爪讗 砖诇 住谞讛讚专讬谉 讛讜讬 讛诪讞讬讬讘 讚讝拽谉 诪诪专讗 讜讗诐 讛住谞讛讚专讬谉 讗讬谞谉 讬讜砖讘讬谉 讘诪拽讜诪谉 讚讘讟诇 讞诇讜转 砖诐 讜讚讬谉 住谞讛讚专讬谉 讛讙讚讜诇 讗讬谉 讚讬谉 诇讛诪讬转 讛讝拽谉 诪诪专讗, 讜诪砖讜"讛 讘注讬谞谉 砖讬讛讬讜 讛住谞讛讚专讬谉 讬讜砖讘讬谉 讘诇砖讻转 讛讙讝讬转 讘砖注转 诪讬转转讜. 讜诇讜 讬爪讜讬讬专 砖讙诪专讜 讗转 讚讬谉 讛讝拽谉 诪诪专讗 诇讬讛专讙 讜讗讝 诪转讜 讻诇 讞讘专讬 讛住谞讛讚专讬谉 讗讜 砖讙诇讜 讛住谞讛讚专讬谉 诪诪拽讜诪谉 转讜 诇讗 讬诪讬转讜讛讜, 讚诪讗讞专 砖讘讟诇 讞诇讜转 砖诐 住谞讛讚专讬谉 砖讛诪专讛 注诇讬讛诐 讗讬谉 诪诪讬转讬谉 讗讜转讜.134
讙诪'. 讘注讬 专讘讬 讗诇注讝专 砖讜专讜 砖诇 讻讛谉 讙讚讜诇 讘讻诪讛 诇诪讬转转 讘注诇讬诐 讚讬讚讬讛 诪讚诪讬谞谉 诇讬讛 讗讜 讚讬诇诪讗 诇诪讬转转 讘注诇讬诐 讚注诇诪讗 诪讚诪讬谞谉 诇讬讛 讗诪专 讗讘讬讬 诪讚拽讗 诪讘注讬讗 诇讬讛 砖讜专讜 诪讻诇诇 讚诪诪讜谞讜 驻砖讬讟讗 诇讬讛 驻砖讬讟讗 诪讛讜 讚转讬诪讗 讛讜讗讬诇 讜讻转讘 讻诇 讛讚讘专 讛讙讚讜诇 讻诇 讚讘专讬讜 砖诇 讙讚讜诇 拽讗 诪砖诪注 诇谉.
讬砖 诇讚讬讬拽 讚讛专诪讘"诐 讛砖诪讬讟 讗转 讛讚讬谉 讚砖讜专讜 砖诇 讻讛"讙, 讜诪砖诪注 讚住"诇 砖讚谞讬谉 讗讜转讜 讘讻"讙 讻砖讜专 讛谞住拽诇 讚注诇诪讗, 讚讛讚讬谉 讻诪讬转转 讛讘注诇讬诐 讻讱 诪讬转转 讛砖讜专 转诇讜讬 讘讘注诇讬诐 讚注诇诪讗 讜诇讗 讘讘注诇讬诐 砖诇 讛砖讜专 讛谞住拽诇 注爪诪讜 (讜讚诇讗 讻讚讘专讬 讛诇讞诐 诪砖谞讛 驻"讛 诪讛诇' 住谞讛讚专讬谉 讛"讗). 讜讬砖 诇讛住转驻拽 讘讚讬谉 砖讜专 注讻讜"诐 砖讛诪讬转 讗讬 讚谞讬谉 讗讜转讜 讘讚讬讬谉 讗' 讻讚讬谉 讘谉 谞讞 讚转诇讜讬 讘讘注诇讬诐 讚讬讚讬讛 讗讜 砖谞讬讚讜谉 讘讻"讙 讻讘注诇讬诐 讚注诇诪讗.135
讙诪'. 讗讬谉 诪讜爪讗讬谉 诇诪诇讞诪转 讛专砖讜转 讗诇讗 注"驻 讘讬转 讚讬谉 砖诇 砖讘注讬诐 讜讗讞讚.
诇驻讜诐 专讬讛讟讗 谞专讗讛 讚讗住讜专 诇爪讗转 诇诪诇讞诪转 讛专砖讜转 讘诇讬 讛专砖讜转 砖诇 讘"讚 砖诇 注"讗. 讗诪谞诐 注讬讬谉 讘专诪讘"诐 (驻"讛 诪讛诇' 诪诇讻讬诐 讛"讘) 讜讝"诇 诪诇讞诪转 诪爪讜讛 讗讬谞讜 爪专讬讱 诇讬讟讜诇 讘讛 专砖讜转 讘"讚 讗诇讗 讬讜爪讗 诪注爪诪讜 讘讻诇 注转 讜讻讜驻讛 讛注诐 诇爪讗转 讗讘诇 诪诇讞诪转 讛专砖讜转 讗讬谞讜 诪讜爪讬讗 讛注诐 讘讛 讗诇讗 注"驻 讘"讚 砖诇 砖讘注讬诐 讜讗讞讚 注讻"诇. 讜讬砖 诇讚拽讚拽 讘诇砖讜谉 讛专诪讘"诐 讚诪砖诪注 讚讗讬谉 讛诪诇讱 讻讜驻讛 讗转 讛注诐 诇爪讗转 诇诪诇讞诪转 讛专砖讜转 讗诇讗 注诇 驻讬 讘"讚 砖诇 注"讗, 讗讘诇 诪砖诪注 讚讗诐 讛注诐 专讜爪讬谉 诇爪讗转 诇诪诇讞诪讛 讗讝讬 诇讗 讘注讬谞谉 专砖讜转 砖诇 讘"讚 讛讙讚讜诇 诇讝讛.136
讙诪'. 讜砖讜讗诇讬谉 讘讗讜专讬诐 讜转讜诪讬诐.
讜诪砖诪注 讚砖讗诇转 讗讜专讬诐 讜转讜诪讬诐 诪注讻讘转 讘讬爪讬讗讛 诇诪诇讞诪讛. 讗诪谞诐 注讬讬谉 讘专讘谞讜 讬讜谞讛 (诇拽诪谉 讚祝 讻: 讚"讛 诪转谞讬' 讜诪讜爪讬讗 诇诪讞诇诪转 讛专砖讜转) 砖讻转讘 讜讝"诇 讬砖 诇转诪讜讛 讗诪讗讬 诇讗 讗诪专 谞诪讬 讗诇讗 注"驻 诪砖讜讞 诪诇讞诪讛 讜注诇 驻讬 讗讜专讬诐 讜转讜诪讬诐 讜讗诪专讬谞谉 讘驻"拽 讚讻诇 讛谞讬 讘注讬 讜讻讜' 讗"谞 诪砖讜诐 讚诇讬讻讗 讗讜专讬诐 讜转讜诪讬诐 讘讘讬转 砖谞讬 诇讛讻讬 诇讗 转谞讬 诇讬讛 注讻"诇. 讜诪砖诪注 讚住"诇 讚讗讜"转 讗讬谞谉 诪注讻讘讬谉 讘专砖讜转 诇爪讗转 诇诪诇讞诪转 讛专砖讜转, 讚诇讻讗讜专讛 讘讘讬转 砖谞讬 讚诇讗 讛讬讛 讗讜专讬诐 讜转讜诪讬诐 注讚讬讬谉 讛讬讜 讬讻讜诇讬诐 诇爪讗转 诇诪诇讞诪转 讛专砖讜转, 讜讛讗 讚诇讗 转谞讬 讚讗讬谉 讬讜爪讗讬谉 诇诪诇讞诪转 讛专砖讜转 讗诇讗 注"驻 讗讜"转 讛讜讗 诪砖讜诐 讚讘讘讬转 砖谞讬 讚诇讗 讛讬讛 讗讜"转 讛讬讜 讬讜爪讗讬谉 诇诪诇讞诪转 讛专砖讜转 讗祝 讘诇讬 讗讜专讬诐 讜转讜诪讬诐. 讚讗讜专讬诐 讜转讜诪讬诐 诪注讻讘讬诐 专拽 讻砖讬砖 讗讜专讬诐 讜转讜诪讬诐 讗讘诇 讗讬 诇讬讻讗 讗讜专讬诐 讜转讜诪讬诐 讗讝讬 讬讜爪讗讬谉 诇诪讞诪转 讛专砖讜转 讗祝 讘诇讬 讗讜"转.137
132 讜注讬讬谉 讘讗讜专 砖诪讞 驻"讚 住谞讛' 讛"讬.
133 讜注讬讬谉 讘专砖"砖 讚祝 驻讟. 讚"讛 讗诇讗 诪注诇讬谉 讗讜转讜 诇讘"讚 讛讙讚讜诇 砖讘讬专讜砖诇讬诐 讚转诪讛 讚诪谞诇谉 讚爪专讬讱 诇讛注诇讜转讜 讚讜拽讗 诇讘"讚 讛讙讚讜诇 讘讬专讜砖诇讬诐 诇讛诪讬转讜.
134 讜讬转讻谉 诇讛讜住讬祝 注讜讚 讘讬讗讜专 讘讝讛 讚讛讞讬讜讘 讚讝拽谉 诪诪专讗 讗讬谞讜 诪砖讜诐 诪注砖讛 讛注讘讬专讛 讗诇讗 诪驻讗转 讞诇讜转 砖诐 讝拽谉 诪诪专讗 砖讞诇 讘讙讘专讗 讘讚讜诪讛 诇讚讬谉 注讚讬诐 讝讜诪诪讬诐 (讗诇讬讘讗 讚讛讙专"讞 讝爪"诇), 讜诪砖讜诐 讛讻讬 诪诪讬转讬诐 讗讜转讜 专拽 讘砖注讛 砖讘"讚 讛讙讚讜诇 讬讜砖讘讬谉 讘诪拽讜诪谉 讘诇砖讻转 讛讙讝讬转, 讚诪讻讬讜谉 讚讬住讜讚 讛讞讬讜讘 讛讜讗 诪驻讗转 讻讘讜讚 讘"讚 讛讙讚讜诇, 讜讚讜拽讗 讻砖讘"讚 讛讙讚讜诇 讬讜砖讘讬谉 讘诪拽讜诪谉 讘诇砖讻转 讛讙讝讬转 讞诇 讞诇讜转 砖诐 住谞讛讚专讬谉 讛讙讚讜诇 讜讞诇 讞讬讜讘 讻讘讜讚 诇讘"讚 讛讙讚讜诇, 讜专拽 讗讝 讞诇 讞诇讜转 砖诐 讝拽谉 诪诪专讗 讻砖讛诪专讛 注诇讬讛诐.
135 讜讻谉 谞住转驻拽 讛诪谞讞转 讞讬谞讜讱 诪爪讜讛 谞"讗 讗讜转 讬"讟.
136 讜注讬讬谉 讘讞讬讚讜砖讬 讛诪讗讬专讬 讚"讛 讗讬谉 诪讜爪讬讗讬谉 诇诪诇讞诪转 讛专砖讜转 砖讻转讘 讜讝"诇 专"诇 诇讻诇 讛诪诇讞诪讜转 砖讗讬谞谉 诇讻讘讜砖 讗专抓 讬砖专讗诇 讜讛讬讗 诪诇讞诪转 砖讘注讛 注诪诪讬谉 讗讜 诪诇讞诪转 注诪诇拽 讗讜 砖讘讗讜 讛讗讜讬讘讬诐 注诇 讬砖专讗诇 诪讗讬讝讛 爪讚 砖讻诇 讗诇讜 诪诇讞诪转 诪爪讜讛 讛谉 讜讗讬谉 爪讜专讱 讘讛 诇专砖讜转 讘讬转 讚讬谉 诇讻讜祝 讗转 讛注诐 讗讘诇 砖讗专 诪诇讞诪讜转 砖讛讜讗 注讜砖讛 诪注爪诪讜 诪爪讚 讛专爪讜谉 讗讜 讻注住 讗讜讬讘 讗讜 诇讛专讞讘转 讙讘讜诇讜 讗讜 诇驻专住诐 讙讘讜专转讜 讛专讬 讗诇讜 诪诇讞诪转 讛专砖讜转 讜讗讬谉 讬讻讜诇 诇讻讜祝 讗转 讛注诐 诇爪讗转 讘讛 讗诇讗 注诇 驻讬 讘讬转 讚讬谉 砖诇 砖讘注讬诐 讜讗讞讚 注讻"诇, 讜诪砖诪注 讚专拽 讘注讬谞谉 专砖讜转 讘"讚 讛讙讚讜诇 讻讚讬 诇讻讜祝 讗转 讛注诐 诇爪讗转 诇诪诇讞诪转 讛专砖讜转 讗讘诇 讗讬 专爪讜 诇诇讞讜诐 诇讗 讘注讬谞谉 专砖讜转 讘"讚 讛讙讚讜诇.
137 讜注讬讬谉 注讜讚 讘讞讬讚讜砖讬 讛讙专"诪 讜讛讙专讬"讚 (驻"讚 诪讛诇' 讘讬转 讛讘讞讬专讛 讛"讗) 讘诪讛 砖讚谉 专讘讬谞讜 讝爪"诇 讘讚讘专讬 专' 讬讜谞讛, 讚诇讻讗讜专讛 诪砖诪注 诪讚讘专讬 专讘讬谞讜 讬讜谞讛 讚诪讻讬讜谉 讚讬砖 讞住专讜谉 讗讜"转 讘讛讬讻讬 转讬诪爪讬 讜讗注驻"讻 谞讛讙讛 诪诇讞诪讛 讘讬诪讬 讘讬转 砖谞讬 注诇 讻专讞讱 讚讗讜"转 讗讬谞诐 诪注讻讘讬诐 讘诪诇讞诪讛. 讗诪谞诐 注讜讚 讬转讻谉 诇讜诪专 讚讘讘讬转 砖谞讬 诪诇讘讚 讞住专讜谉 讗讜"转 讘讛讬讻讬 转讬诪爪讬 讛讜驻拽注 讚讬谉 砖讗诇讛 讘讗讜"转 诇讙诪专讬, 讜讻谉 诪砖诪注 诪讚讘专讬 讛专诪讘"诐 驻"讚 诪讛诇' 讘讬讛讘"讞 讛"讗 讜讝"诇 讜讗祝 讗讜专讬诐 讜转讜诪讬诐 砖讛讬讜 讘讘讬转 砖谞讬 诇讗 讛讬讜 诪砖讬讘讬谉 讘专讜讞 讛拽讚砖 讜诇讗 讛讬讜 谞砖讗诇讬谉 讘讛诐 砖谞讗' 注讚 注诪讜讚 讻讛谉 诇讗讜专讬诐 讜诇转讜诪讬诐 注讻"诇, 讜爪"注 诇诪讛 讻转讘 讛专诪讘"诐 "讜诇讗 讛讬讜 谞砖讗诇讬谉 讘讛诐" 讚驻砖讬讟讗 讚诪讗讞专 砖诇讗 讛讬讜 诪砖讬讘讬谉 诇讗 讛讬讜 谞砖讗诇讬谉 讘讛诐, 讜诇诪讛 讞讬诇拽 讛专诪讘"诐 诇砖谞讬诐 "诇讗 讛讬讜 诪砖讬讘讬谉" "讜诇讗 讛讬讜 谞砖讗诇讬谉 讘讛诐", 讜诪砖诪注 讚讛专诪讘"诐 讘讗 诇讜诪专 讚讛讗 讚诇讗 讛讬讜 谞砖讗诇讬谉 讘讛诐 讛讬讛 诪砖讜诐 砖讘讘讬转 砖谞讬 讛讜驻拽注 讻诇 讚讬谉 砖讗诇讛 讘讗讜"转 注驻"讬 讚讬谉 诪讙讝讛"讻 "注讚 讬注诪讜讚 讻讛谉 诇讗讜专讬诐 讜诇转讜诪讬诐", 讜诇驻讬"讝 讬"诇 讚专讘讬谞讜 讬讜谞讛 住讜讘专 讚讛讗 讚诪注讻讘讬诐 讗讜"转 讘诪诇讞诪讛 讛讜讗 专拽 讛讬讻讗 讚讞诇 讞诇讜转 讚讬谉 砖讗诇讛 讘讗讜"转, 讜诪讻讬讜谉 讚讘讘讬转 砖谞讬 讛讜驻拽注 讚讬谉 砖讗诇讛 讘讗讜"转 诪砖讜"讛 讞诇讛 讞诇讜转 讚讬谉 诪诇讞诪讛 讘诇讬 讗讜"转. 讜注讬讬"砖 注讜讚 讘诪砖"讻 专讘讬谞讜 讝爪"诇 诇讚讜谉 讘讚讘专讬 专讘讬谞讜 讬讜谞讛, 讜讗讻诪"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

